Diari Oficial de la Generalitat Valenciana


Sumari del DOGV 3528, del 30-06-1999 (1999/5892)

Informació pública del Projecte de Modificació del Pla Especial i de Reforma Interior del Barri de la Seu-Xerea.
----------------------------------------------------------------------------------------------------------------

### Dades del document

Número de DOGV
:   3528

Data del DOGV
:   30-06-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/5892


Organisme emissor
:   Ajuntament de València

Tipus de document
:   Anunci

Informació pública del Projecte de Modificació del Pla Especial i de Reforma Interior del Barri de la Seu-Xerea. [1999/M5892]
  
Per la resolució d'alcaldia número U-3.413, de 4 de juny de 1999, s'ha disposat el següent:
  
"Vist el Projecte de Modificació del Pla Especial de Protecció i de Reforma Interior del Barri de la Seu-Xerea, formulat per Aumsa, en base a l'encàrrec efectuat per acord de la Comissió de Govern de 28 de desembre de 1998; en virtut del que disposen els articles 46, 52, 55 i 57 de la Llei 6/1994, Reguladora de l'Activitat Urbanística, 152 i 154 del Reglament de Planejament que la desplega, 34 i 39 de la Llei 4/1998, de Patrimoni Cultural Valencià, i altres preceptes concordants; atesos els informes del Servei de Planejament; i, en virtut de les atribucions conferides per l'article 21.1.n) de la Llei 7/1985, Reguladora de les Bases del Règim Local, es resol:
  
Primer
  
Sotmetre a informació pública, pel termini de 20 dies hàbils, mitjançant anuncis en el Diari Oficial de la Generalitat Valenciana i en un diari d'informació general editat a la Comunitat Valenciana, i amb la remissió prèvia de l'avís previst en l'article 46.3 de la Llei Reguladora de l'Activitat Urbanística, el Projecte de Modificació del Pla Especial i de Reforma Interior del Barri de la Seu-Xerea, que va ser aprovat definitivament per acord plenari de 23 de juliol de 1992.
  
Segon
  
Mantindre la suspensió de l'atorgament de llicències de parcel·lació, edificació, demolició i d'activitat per a la implantació d'usos i activitats en els àmbits del Barri de la Seu-Xerea que va ser determinats per la Resolució de l'alcaldia número U-6.485, de 2 de desembre de 1998.
  
La suspensió comprén així mateix l'atorgament de llicències d'obres de reforma i/o menors quan tinguen per objecte l'habilitació d'un local destinat a la implantació d'una nova activitat subjecta a llicència.
  
La suspensió de llicències implica, també, la dels acords d'aprovació de nous programes en la zona afectada.
  
Tercer
  
Sol·licitar simultàniament informe de la Conselleria de Cultura, Educació i Ciència (Direcció General de Patrimoni Artístic), en virtut del que disposa l'article 34.2 de la Llei de Patrimoni Cultural Valencià."
  
I de conformitat amb el que estableixen els articles 46 i 52 de la Llei 6/1994 Reguladora de l'Activitat Urbanística, s'obri el període d'informació pública durant el termini de 20 dies, a comptar des del dia següent al de la publicació del present acord en els diaris corresponents, estant l'expedient a disposició del públic a les dependències del nou ajuntament, avinguda d'Aragó, planta baixa, Oficina d'Informació, de 09.00 a 13.00 hores.